Ο **Νουρεντίν «Νορντίν» Αμραμπάτ** (αραβικά: نورالدين أمرابط, βερβερικές γλώσσες: ⵏⵓⵓⵔⴷⴷⵉⵏ ⴰⵎⵔⴰⴱⴰⵜ) (31 Μαρτίου 1987) είναι Μαροκινός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Α.Ε.Κ..

Ο Αμραμπάτ έπαιξε για την Εθνική Ολλανδίας K21 και κλήθηκε μια φορά στην Εθνική Ολλανδίας ανδρών. Την 1η Οκτωβρίου 2009, ο Αμραμπάτ ανακοίνωσε την απόφασή του να παίξει για το Μαρόκο, το οποίο εκπροσώπησε σε δύο διοργανώσεις του Κυπέλλου Εθνών Αφρικής και στους Ολυμπιακούς Αγώνες του 2012.

Σταδιοδρομία σε συλλόγους
-------------------------

### Πρώιμη σταδιοδρομία

Αφού έκανε τελείωσε τις σπουδές του, ο Αμραμπάτ υπέγραψε συμβόλαιο με την Αλμέρε Σίτι ΦΚ της Ίιρστε Ντιβίζι, συμβάλλοντας με 14 γκολ και άλλες τόσες ασίστ σε 36 αγώνες. Το 2007, εντάχθηκε στην πρόσφατα προωθημένη στην Έρεντιβιζι, ΦΦΦ-Φένλο, σκοράροντας 10 φορές σε 33 αγώνες. Ένα χρόνο αργότερα, η πρωταθλήτρια ΠΣΦ Αϊντχόφεν τον υπέγραψε για 2 εκατομμύρια ευρώ. Με την ομάδα αγωνίστηκε για πρώτη φορά στο ΟΥΕΦΑ Τσάμπιονς Λιγκ. Ο Αμραμπάτ πέρασε τρία χρόνια στο Στάδιο Φίλιπς πριν μετακομίσει για πρώτη φορά στο εξωτερικό, στην τουρκική Κάισερισπορ.

### Γαλατασαράι

Στις 12 Ιουλίου 2012, ο Αμραμπάτ υπέγραψε πενταετές συμβόλαιο με την τουρκική Γαλατασαράι, με κόστος μεταγραφής 8,6 εκατομμύρια ευρώ (600.000 ευρώ πήγε στην ΠΣΦ Αϊντχόφεν και η Κάισερισπορ διατήρησε το 10%, αξίας 800.000 ευρώ). Ο Αμραμπάτ έκανε το ντεμπούτο του στις 12 Αυγούστου 2012 στο Σούπερ Καπ Τουρκίας 2012 ενάντια στην Φενέρμπαχτσε, μπαίνοντας ως αλλαγή στο 70ο λεπτό, καθώς ο αγώνας έληξε 3-2, με τη Γαλατασαράι να κατακτά τον τίτλο για 12η φορά. Στις 15 Σεπτεμβρίου 2012, ο προπονητής της Γαλατασαράι, Φατίχ Τερίμ, επέλεξε την Αμπραμπάτ για την αρχική ενδεκάδα για τον αγώνα με την Αντάλιασπορ, όπου σκόραρε το πρώτο του γκολ για τη Γαλατασαράι και έδωσε μία ασίστ στη νίκη με 4-0.

### Μάλαγα

Τον Ιανουάριο του 2014, ο Αμπραμπάτ εντάχθηκε στη Μάλαγα με δανεισμό έξι μηνών. Στις 10 Μαρτίου, πέτυχε το πρώτο του γκολ για τον σύλλογο, σε εκτός έδρας νίκη με 2-0 επί της Οσασούνα και στις 6 Απριλίου σκόραρε με πέναλτι στη νίκη με 4-1 επί της Γρανάδα.

Τον Αύγουστο του 2014, ο Αμπραμπάτ συμφώνησε να παρατείνει την παραμονή του στην Ανδαλουσία για ολόκληρη τη σεζόν. Στις 30 Απριλίου του επόμενου έτους, αγοράστηκε εξ ολοκλήρου έναντι 3,5 εκατομμυρίων ευρώ. Η μόνιμη θητεία του στην Κόστα δελ Σολ ήταν λιγότερο παραγωγική από την προσωρινή, παίζοντας 12 αγώνες χωρίς να σκοράρει.

### Γουότφορντ

Στις 18 Ιανουαρίου 2016, ο Αμπραμπάτ μετακινήθηκε στην Γουότφορντ ΦΚ, με κόστος 6,1 εκατομμύρια στερλίνες. Έκανε το ντεμπούτο του πέντε ημέρες αργότερα, αντικαθιστώντας τον Τρόι Ντίνι στο τέλος της νίκης με 2-1 επί της Νιούκασλ Γιουνάιτεντ στο Βίκαρεϊτζ Ρόουντ.

Την 1η Σεπτεμβρίου 2017, ο Αμπραμπάτ επέστρεψε στην Ισπανία, αφού συμφώνησε σε μονοετή δανεισμό με την ΚΝ Λεγανές.

### Αλ Νασρ

Στις 16 Ιουλίου 2018, ο Αμπραμπάτ υπέγραψε τριετές συμβόλαιο με την Αλ Νασρ Ριάντ από τη Σαουδική Αραβία. Τη σεζόν 2018-19 κατέκτησε το πρωτάθλημα με την ομάδα του. Πέτυχε 5 γκολ και είχε τον μεγαλύτερο αριθμό ασίστ στη σεζόν, μαζί με τον συμπαίκτη του Αμπντεραζάκ Χαμνταλά. 

### ΑΕΚ

Στις 16 Αυγούστου 2021, ο Αμπραμπάτ υπέγραψε διετές συμβόλαιο με την Α.Ε.Κ.. Στις 30 Ιουνίου 2023 ανανέωσε τη συνεργασία του με την Α.Ε.Κ. για ένα χρόνο ακόμη.

Εθνικές ομάδες
--------------

 Ο Αμραμπάτ παίζει για το Μαρόκο στο Παγκόσμιο Κύπελλο του 2018
Ο Αμπραμπάτ αναμενόταν να συμμετάσχει στους Ολυμπιακούς Αγώνες του 2008 με την Ολλανδία, αλλά δεν κατάφερε να επιλεχθεί στην τελική ομάδα.

Τον Νοέμβριο του 2011, ο Αμπραμπάτ αποφάσισε να παίξει για το Μαρόκο. Στις 11 Νοεμβρίου 2011, έκανε το ντεμπούτο του κόντρα στην Ουγκάντα, στην ήττα με 0-1 στο LG Cup. Δύο ημέρες αργότερα, πέτυχε το πρώτο του διεθνές γκολ στην φιλική ισοπαλία με 1-1 εναντίον του Καμερούν.

Ο Αμπραμπάτ επιλέχθηκε για να αγωνιστεί στους Ολυμπιακούς Αγώνες του 2012 με την ολυμπιακή ομάδα του Μαρόκου, ξεκινώντας και στους τρεις αγώνες της ομάδας στη φάση των ομίλων, όπου η ομάδα αποκλείστηκε. Ξεκίνησε επίσης τους δύο πρώτους αγώνες του Μαρόκου στο Κύπελλο Εθνών Αφρικής 2013, καθώς η ομάδα αποκλείστηκε στην ίδια φάση.

Τον Μάιο του 2018 ορίστηκε στη 23μελή ομάδα του Μαρόκου για το Παγκόσμιο Κύπελλο του 2018 στη Ρωσία. Ο Αμπραμπάτ ξεκίνησε και τους 3 αγώνες του Μαρόκου, καθώς η ομάδα αποκλείστηκε στη φάση των ομίλων. Το προπονητικο επιτελείο του Μαρόκου επικρίθηκε έντονα από τη FIFA και άλλους, αφού επέτρεψαν στον Αμπραμπάτ να παίξει στο δεύτερο παιχνίδι των ομίλων του Μαρόκου με την Πορτογαλία, παρά το γεγονός ότι είχε πάθει διάσειση και βγήκε νωρίς στο πρώτο παιχνίδι με το Ιράν.

Προσωπική ζωή
-------------

Ο μικρότερος αδερφός του Αμραμπάτ, Σοφιάν, είναι επίσης ποδοσφαιριστής.

Στατιστικά σταδιοδρομίας
------------------------

### Διεθνή

*Τελευταία ενημέρωση: 19 Νοεμβρίου 2019*

|  |
| --- |
| Μαρόκο |
| Έτος | Συμ. | Γκολ |
| 2011 | 2 | 1 |
| 2012 | 9 | 1 |
| 2013 | 6 | 0 |
| 2014 | 6 | 1 |
| 2015 | 3 | 1 |
| 2016 | 8 | 0 |
| 2017 | 6 | 0 |
| 2018 | 12 | 1 |
| 2019 | 12 | 2 |
| Σύνολο | 64 | 7 |

Διακρίσεις
----------

**Γαλατασαράι**

* Σούπερ Λιγκ Τουρκίας: 2013
* Κύπελλο Τουρκίας: 2014
* Σούπερ Καπ Τουρκίας: 2012, 2013

**Αλ Νασρ**

* Πρωτάθλημα Σαουδικής Αραβίας: 2018-19
* Σούπερ Καπ Σαουδικής Αραβίας: 2019, 2020

**ΑΕΚ**

* Πρωτάθλημα Ελλάδας: 2022-23
* Κύπελλο Ελλάδας: 2022-23

Παραπομπές
----------

1. ↑  «New Watford signing Nordin Amrabat reflects on his different route to becoming a professional footballer». *Watford Observer*. 25 Ιανουαρίου 2016.. Ανακτήθηκε στις 19 Φεβρουαρίου 2016.
2. ↑  «Amrabat'tan 3 milyon Euro'luk fedakarlık!». NTVSPOR. Ανακτήθηκε στις 12 Ιουλίου 2012.
3. ↑  «Amrabat 8 milyon euro'ya aslan». Hürriyet Newspaper. Ανακτήθηκε στις 12 Ιουλίου 2012.
4. ↑  «Özel Durum Açıklaması (Genel)». Istanbul Stock Exchange. Ανακτήθηκε στις 19 Ιουλίου 2012.
5. ↑  «Nordin Amrabat Galatasaray'da». Γαλατασαράι. Ανακτήθηκε στις 19 Ιουλίου 2012.
6. ↑  «Galatasaray complete €8.5M signing of Kayserispor winger Nordin Amrabat». Αρχειοθετήθηκε από το πρωτότυπο στις 24 Ιουλίου 2012.
7. ↑  «Turkish champ Galatasaray starts new season with trophy». Today's Zaman. 13 Αυγούστου 2012. Αρχειοθετήθηκε από το πρωτότυπο στις 23 Μαΐου 2014.
8. ↑  «Lions rehearse for Manchester match with 4 goals in Antalya». Today's Zaman. 16 Σεπτεμβρίου 2012. Αρχειοθετήθηκε από το πρωτότυπο στις 24 Μαΐου 2014.
9. ↑  «Malaga reach principle agreement with Galatasaray for Nordin Amrabat». insidespanishfootball.com. Αρχειοθετήθηκε από το πρωτότυπο στις 23 Μαΐου 2014. Ανακτήθηκε στις 23 Μαΐου 2014.
10. ↑  «Schuster se queda sin excusas» (στα Ισπανικά). Marca. 19 Μαρτίου 2014. Ανακτήθηκε στις 5 Αυγούστου 2014.
11. ↑  Liceras, Ángel (6 Απριλίου 2014). «El buen estudiante» (στα ισπανικά). Marca.. Ανακτήθηκε στις 15 Ιουνίου 2015.
12. ↑  «Málaga CF and Galatasaray SK reach agreement for Nordin Amrabat to return to the Martiricos Club». Επίσημος ιστότοπος της Μάλαγα. 31 Αυγούστου 2014. Ανακτήθηκε στις 31 Αυγούστου 2014.
13. ↑  «El Málaga hace efectiva la opción de compra sobre Amrabat» (στα Ισπανικά). El Mundo Deportivo. 30 Απριλίου 2015. Ανακτήθηκε στις 24 Ιουνίου 2015.
14. ↑  «Nordin Amrabat: Watford sign Morocco forward from Malaga». BBC Sport. 18 Ιανουαρίου 2016.. Ανακτήθηκε στις 19 Φεβρουαρίου 2016.
15. ↑  Chowdhury, Saj (23 Ιανουαρίου 2016). «Watford 2-1 Newcastle». BBC Sport.. Ανακτήθηκε στις 19 Φεβρουαρίου 2016.
16. ↑  «Official | Amrabat Leaves On Loan». Γουότφορντ ΦΚ. 1 Σεπτεμβρίου 2017. Αρχειοθετήθηκε από το πρωτότυπο στις 2 Σεπτεμβρίου 2017. Ανακτήθηκε στις 2 Σεπτεμβρίου 2017.
17. ↑  «Amrabat volgt El Ahmadi». AD.nl. 16 Ιουλίου 2018. Ανακτήθηκε στις 17 Ιουλίου 2018.
18. ↑  «ΑΕΚ: Ο Αμραμπάτ ανακοινώθηκε από την Ένωση». www.sport24.gr. 16 Αυγούστου 2021. Ανακτήθηκε στις 16 Αυγούστου 2021.
19. ↑  «Ανανέωση συνεργασίας με τον Νόρντιν Άμραμπατ! < ΑΝΑΚΟΙΝΩΣΕΙΣ». *AEK F.C. Official Web Site*. Ανακτήθηκε στις 30 Ιουνίου 2023.
20. ↑  «Amrabat and Aissati dropped from Olympic squad». *Επίσημος ιστότοπος της ΠΣΦ Αϊντχόφεν*. 15 Ιουλίου 2008. Αρχειοθετήθηκε από το πρωτότυπο στις 6 Αυγούστου 2017. Ανακτήθηκε στις 19 Ιανουαρίου 2016.
21. ↑  Mosselhi, Mohamad (24 Ιουλίου 2012). «London 2012: Morocco's Amrabat 'proud' to participate in Olympics». Ανακτήθηκε στις 19 Ιανουαρίου 2016.
22. ↑  (Αγγλικά) Προφίλ Νορντίν Αμραμπάτ στο Soccerway
23. ↑  «Boufal left out of Morocco squad».
24. ↑  «Fifa: Morocco decision to play Nordin Amrabat after concussion 'questionable'». 21 Ιουνίου 2018.
25. ↑  Νορντίν Αμραμπάτ στην ιστοσελίδα National-Football-Teams.com
26. ↑  «Noureddine AMRABAT». FIFA. Αρχειοθετήθηκε από το πρωτότυπο στις 18 Μαΐου 2019. Ανακτήθηκε στις 18 Μαΐου 2019.
27. ↑  «Ahmed Musa, Amrabat and Hamdallah win Saudi Professional League title with Al Nassr». Goal. Ανακτήθηκε στις 18 Μαΐου 2019.
28. ↑  «النصر يضرب الهلال بالثلاثة.. ويُتوج بكأس السوبر السعودي للمرة الثانية (صور وفيديو)» (στα ar). Akhbaar 24. 30 Ιανουαρίου 2021. Αρχειοθετήθηκε από το πρωτότυπο στις 2021-01-30.. Ανακτήθηκε στις 30 Ιανουαρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νορντίν Αμραμπάτ** |

* Νορντίν Αμραμπάτ – Επιδόσεις στις διοργανώσεις της UEFA
* Προφίλ Νορντίν Αμραμπάτ στο BDFutbol
* Νορντίν Αμραμπάτ Στατιστικά καριέρας στο Soccerbase
* Στατιστικά Ολλανδίας στο OnsOranje
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Α.Ε.Κ. – τρέχουσα σύνθεση 2023–24 |
| --- |
|  |
|  | 
* 1 Στάνκοβιτς
* 2 Μουκουντί
* 3 Μοχαμαντί
* 4 Σιμάνσκι
* 5 Αμραμπάτ
* 6 Γιόνσον
* 7 Γκαρσία
* 8 Γκατσίνοβιτς
* 9 Φαν Βέερτ
* 10 Τσούμπερ
* 11 Αραούχο (c)
* 12 Ρότα
* 13 Πινέδα
* 14 Πόνσε
* 17 Πήλιος
* 18 Κάλενς
* 19 Ελίασον
* 20 Μάνταλος
* 21 Βίντα
* 22 Φερνάντες
* 24 Μήτογλου
* 25 Γαλανόπουλος
* 28 Χατζισαφί
* 29 Σιντιμπέ
* 30 Αθανασιάδης
* 37 Ραντόνια
* 39 Γκίνης
* 53 Μαχαίρας
* 55 Χρυσόπουλος
* 63 Γιέμποα
* 70 Πισάρο
* 90 Ζίνι
* 96 Λαμαράνα
* 99 Θεοχάρης

Προπονητής: Αλμέιδα |

 |

|  |  |  |  |
| --- | --- | --- | --- |
| 

| π • σ • ε
Εθνική Μαρόκου – Μουντιάλ 2018 |
| --- |
|  |
| 
* 1 Μπουνού
* 2 Χακίμι
* 3 Μεντίλ
* 4 Nτα Κόστα
* 5 Μπενατιά Αρχηγός
* 6 Σαΐς
* 7 Ζιγές
* 8 Ελ Αχμάντι
* 9 Ελ Κάαμπι
* 10 Μπελχαντά
* 11 Φαΐρ
* 12 Μουνίρ
* 13 Μπουνταΐμπ
* 14 Μπουσούφα
* 15 Αΐτ Μπενασέρ
* 16 Αμραμπάτ
* 17 Ντιράρ
* 18 Χαρίτ
* 19 Εν-Νεσίρι
* 20 Μπουχαντούζ
* 21 Αμραμπάτ
* 22 Τανιαουτί
* 23 Καρσελά
* Προπονητής: Ρενάρ
 |

 |